open-index/open-wikipedia-markdown huggingface dataset:
Vilniaus–Marcinkonių geležinkelis

**Vilniaus–Marcinkonių geležinkelis** – 1520 mm vėžės geležinkelio linija, jungianti Vilnių su Marcinkonimis.

## Istorija

### Sankt Peterburgo–Varšuvos geležinkelis

Linija buvo įrengta 1857–1864 m. kaip Sankt Peterburgo–Varšuvos geležinkelio dalis. 1861 m. Vilniaus gubernijos žemėlapyje Vilniaus–Gardino geležinkelio atkarpoje pažymėtos Valkininkų, Varėnos ir Marcinkonių stotys. Linija naudota keleiviniam transportui, Marcinkonyse pakraunami arba iškraunami buvo grūdai, valgomoji druska, akmens anglis, malkos ir mediena. 1911 m. eismo tvarkaraštis nurodo, jog Marcinkonių stotyje stodavo ir pašto traukinys.

Sankt Peterburgo–Varšuvos geležinkeliu keliaujant carui arba jo šeimos nariams, atkarpą Lentvaris–Marcinkonys saugodavo bent pora pulkų kariuomenės, pėsčia arba raita vietos policija. Būdavo stabdomas miško plukdymas Merkio bei Ūlos upėmis. Visi 100 sieksnių atstumu nuo geležinkelio gyvenę žmonės būdavo patikrinami, policija sudarinėjo jų sąrašus. Saugantis nuo traukinių plėšikų buvo įsakyta iškirsti mišką 300 m atstumu nuo geležinkelio linijos.

### Linijos sutrumpinimas iki Marcinkonių
Tarybinės okupacijos laikais linija Vilnius–Gardinas aktyviai naudota kroviniams vežti tiek į Baltarusiją, tiek į Berlyną. Iš kaimyninių šalių į Druskininkus daugiausia gabenti mazutas ir statybinės medžiagos. Po Tarybų Sąjungos žlugimo valstybės sieną kertanti linija tapo nebenaudojama. 2001–2002 m. sustabdytas eismas atkarpoje Druskininkai–valstybės siena, Druskininkų savivaldybė, tapusi atkarpos ilgalaikio turto savininke, bėgius demontavo. 2004 m. gruodį nutrauktas traukinių eismas atkarpoje Marcinkonys–valstybės siena, Marcinkonys tapo paskutine linijos Vilnius–Gardinas stotimi. Už Marcinkonių Gardino kryptimi liko trys geležinkelio stotelės – Margionių, Kabelių ir Senovės.

### Geležinkelio Vilnius–Gardinas atkūrimo planai
2010 m. planuotas Lietuvos ir Baltarusijos susisiekimo ministrų susitikimas dėl jungties su Baltarusija atkūrimo neįvyko. 2013 m. Gardine surengtas tarptautinis forumas „Lietuva–Gardino sritis: krovinių vežimo geležinkelių transporto plėtros galimybės“, kuriame dalyvavo Lietuvos ir Baltarusijos susisiekimo ir užsienio reikalų ministerijų atstovai, krovinių transportavimu suinteresuotos įmonės. Forumo metu aptartos jungties atkūrimo galimybės.

## Stotys
Geležinkelio stotys linijoje:

(sutampa su Vilniaus–Kauno linija)
* Vilniaus geležinkelio stotis
* Panerių geležinkelio stotis
* Vokės geležinkelio stotis
* Lentvario geležinkelio stotis
(tikroji linija)
* Senųjų Trakų geležinkelio stotis
* Miškinių geležinkelio stotis
* Šklėrių geležinkelio stotis
* Rūdiškių geležinkelio stotis
* Klepočių geležinkelio stotis
* Kalvių geležinkelio stotis
* Valkininkų geležinkelio stotis
* Pamerkių geležinkelio stotis
* Matuizų geležinkelio stotis
* Varėnos geležinkelio stotis
* Zervynų geležinkelio stotis
* Marcinkonių geležinkelio stotis

## Tiltai
Žymesni tikrosios linijos tiltai:
* Pamerkių geležinkelio tiltas
* Zervynų geležinkelio tiltas, 73+302 km

## Šaltiniai
Karolis Emanuilas I

**Karolis Emanuilas I Didysis** (; 1562 m. sausio 12 d., Rivolis – 1630 m. birželio 26 d., Saviljanas) – Savojos hercogas nuo 1580 metų.

## Biografija

Savojos hercogo Emaneilo Filiberto ir jo žmonos Margaritos Prancūzės vienintelis sūnus.

Daugelį metų kovojo su Prancūzija dėl Saluco markgrafystės (1588–1601). Taip pat dalyvavo pirmame kare už Monferatą (1613–1617), dėl Mantujos paveldėjimo (1628–1631) ir kituose karuose, privedusiuose prie ekonomikos sutrikimo ir teritorinių netekčių.

## Šeima
Nuo 1585 metų vedęs Kataliną Austrę, Ispanijos karaliaus Pilypo II Habsburgo dukterį. Vaikai:
* Pilypas-Emanuilas (1586–1605);
* Viktoras Amadėjus I (1587–1637), Savojos hercogas;
* Emanuilas-Filibertas (1588–1624), Sicilijos vicekaralius;
* Margarira (1589–1655);
* Izabelė (1591–1626);
* Mauricijus (1593–1657);
* Marija Apolina (1594–1656);
* Francuaza Katerina (1595–1640);
* Tomas Francas (1596–1656).

Jis taip pat turėjo nesantuokinių vaikų.

## Literatūra
* Карл-Эмануил I Великий // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907.

## Nuorodos
USS Arizona (BB-39)

**„USS Arizona“** - amerikiečių antrasis ir paskutinis *„Pennsylvania“* klasės karinis laivas, pavadintas 48-osios valstijos priėmimo į sąjungą progai. Vienas iš laivų gabenęs JAV prezidentą Vudrą Vilsoną į Paryžiaus taikos konferenciją.

1919 m. buvo pasiųstas į Turkiją, prasidedant graikų-turkų karui, atstovauti savo interesus. Po kelerių metų buvo perkeltas į Ramiojo vandenyno flotilę. 1929–1931 m. buvo reguliariai naudojamas karinėms pratyboms. 1933 m. laivo įgula padėjo nuo žemės drebėjimo nukentėjusiems Kalifornijos valstijos gyventojams. 1940 m. „Arizona“ ir kita likusioji flotilė buvo perkelta iš Kalifornijos į Perl Harborą. 1941 m. gruodžio 7 dieną „USS Arizona“ buvo susprogdintas japonų ir nuskandintas; žuvo apie 1177 įgulos narių.

* „Arizonos“ laivo statybos kainavo 16 milijonų JAV dolerių.
* Laivą pastatė Bruklino laivų statybos įmonė.
David Bohm

**Deividas Bomas** (, 1917 m. gruodžio 20 d. – 1992 m. spalio 27 d.) – žydų kilmės amerikiečių mokslininkas. Žinomas savo pasiekimais fizikos, filosofijos ir neuropsichologijos srityse.

Londono karališkosios draugijos narys (nuo 1990 m.).

## Biografija
Deividas Bomas gimė 1917 m. gruodžio 20 d. Vilks Bare, JAV. Tėvas – Samuelis Diumas, baldų parduotuvės savininkas ir vietinio rabino padėjėjas, motina – Hana Popki, litvakė, brolis – Robertas Bomas. 

Ganėtinai anksti pradėjo domėtis pasaulio pažinimu ir tiksliaisiais mokslais. 1939 m. įgijo bakalauro laipsnį, o 1943 – daktaro.  

Mirė 1992 m. spalio 27 d. nuo širdies smūgio.   

## Bibliografija

* Infinite Potential: the Life and Times of David Bohm, F. David Peat, Reading, MA: Addison Wesley (1997).

## Šaltiniai
Viktoras Amadėjus III

**Viktoras Amadėjus III** (; 1726 m. birželio 26 d, Turinas, Italija – 1796 m. spalio 16 d., Monkaljeras, Italija) – Sardinijos karalius ir Savojos hercogas nuo 1773 metų.

## Biografija
Viktoras Amadėjus gimė Turine, buvo Karolio Emanuelio III ir jo antrosios žmonos Poliksenos Kristinos Gese-Reinfels-Rotenburg vyresnysis sūnus.

Jis atėjo į sostą 1773 metais po savo tėvo mirties. Napoleono Italijos kampanijos metu jo armija buvo nugalėta prancūzų Milesimo mūšyje (1796 m. balandžio 13 d.). Viktoras Amadėjus buvo priverstas pasirašyti Paryžiaus sutartį (1796) ir užleido Prancūzijai Kuneo, Čevos, Aleksandrijos ir Tortonos miestus. Šita taika faktiškai sunaikino Sardiniją kaip savarankišką valstybę: Savoja ir Nica taip pat buvo užleisti Prancūzijai.

## Šeima

Viktoras Amadėjus buvo vedęs Mariją Antuanetę Burbonę (1729–1785), Ispanijos karaliaus Pilypo V jaunesnę dukterį. Toje santuokoje gimė:
* Karolis Emanuwelis IV (1751–1819), vedė Kltildą Prancūzę, Prancūzijos karaliaus Liudviko XVI seserį.
* Marija Elžbieta Šarlotė (1752–1753)
* Marija Žozefina (1753–1810), ištekėjo už Prancūzijos karaliaus Liudviko XVIII
* Amadėju-Aleksandras (1754–1755), de Monferato hercogas
* Marija Tereza (1756–1805), ištekėjo už Prancūzijos karaliaus Karolio X
* Marija Ana Karolina (1757–1824)
* Viktoras Emanuelis I (1759–1824)
* Marija Kristina Žozefina (1760–1768)
* Morisas-Žozefas (1762–1799), de Monferato hercogas
* Marija Karolina (1764–1782), ištekėjo už Saksonijos karaliaus Antono I
* Karolis Feliksas (1765–1831)
* Žozefas-Benua (1766–1802), Morieno (1796) ir d’Asti grafas (1796–1802).

Iš šešių sūnų penki išgyveno ir trys iš paveldėjo sostą. Dvi dukterys ištekėjo už dviejų brolių: būsimų Prancūzijos karalių Liudviko XVIII ir Karolio X. Viktoras Amadėjus pasirūpino, kad vyresnioji ištekėtų už vyresnio, o jaunesnioji už jaunesnio.

## Galerija


The Duke of Aosta (future Carlo Emanuele III of Sardinia) with armour by an unknown artist.jpg|Viktoras Amadėjus vaikystėje
Circa 1750 portrait painting of the Infanta Maria Antonia of Spain (1729-1785) by Jacopo Amigoni (Prado).jpg|Viktoro Amadėjaus III žmona Marija Antuanetė Burbonė
Portrait of the family of the Duke of Savoy by Giuseppe Duprà circa 1760.jpg|Viktoras Amadėjus su šeima
Galvos smegenų aneurizma

**Galvos smegenų aneurizma** – tai nenormalus smegenų kraujagyslės dalies išsiplėtimas. Susilpnėjus ar susisluoksniavus kraujagyslės sienelei, ji išsipučia lyg maišelis ar balionas. Pavojingiausia, kad ta vieta bet kada gali plyšti ir kraujas užlieti smegenis.

## Epidemiologija

Galvos aneurizma gali būti paveldėta arba įgyta. Jei liga įgimta, tuomet aneurizmą gali turėti 2-3 giminaičiai, didesnė ir jos plyšimo tikimybė. Aneurizmos taip pat gali būti sukeltos infekcijų, traumų ar ligų, kurios silpnina kraujagyslės sienelę. Manoma, kad tam didelę įtaką turi intensyvus rūkymas bei alkoholio vartojimas, padidėjęs arterinis kraujo spaudimas ar aterosklerozė.

## Ligos priežastys ir eiga

Smegenų (cerebrinės) aneurizmos priežastys:
* arterijų sienelių silpnumas (paprastai pasireiškia nuo gimimo);
* hipertenzija (aukštas kraujospūdis);
* aterosklerozė (plokštelės ant kraujagyslių sienelių iš cholesterolio, trombocitų, fibrino ir kitų medžiagų).
Dauguma smegenų aneurizmų vystosi smegenų pamate, nes šioje vietoje yra plonesnės arterijų sienelės, tačiau aneurizmų pasitaiko ir kitose smegenų vietose.

## Diagnostika

Pacientams, kurie staiga pajunta labai stiprius galvos skausmus arba kitus simptomus, kurie gali rodyti plyšusią smegenų aneurizmą, yra atliekami testai, leidžiantys sužinoti, ar yra subarachnoidinių kraujosruvų arba kitos rūšies insultų. 

Pacientams, kurie neturi plyšusios smegenų aneurizmos požymių, tačiau junta tokius simptomus kaip skausmą už akių, matymo pokyčius ar paralyžių vienoje veido pusėje, taip pat yra atliekami tyrimai:
* KT (kompiuterinė tomografija) skenavimas.
* Galvos ir stuburo smegenų skysčio tyrimas – tie, kuriems atsirado subarachnoidinė kraujosruva, turi raudonųjų kraujo ląstelių smegenų skystyje.

* Pacientams, kuriems buvo plyšusios aneurizmos simptomų, tačiau KT neparodė jokio kraujavimo, atliekamas smegenų skysčio tyrimas, vadinamas juosmenine punkcija.
* MRT (magnetinio rezonanso) skenavimas;
* Cerebrinės arteriogramos (smegenų angiogramos) – kateteris yra įtraukiamas į didelę arteriją, paprastai patenkama pro paciento kirkšnį ir nukeliaujama pro širdį į smegenų arterijas. Per kateterį į arterija patenka specialių dažų, kurie rentgeno nuotraukose parodo aneurizmų buvimo vietas.

## Gydymas

Jei aneurizma yra iki 5,5 mm skersmens, rekomenduojama lankytis pas gydytoją kasmet ir stebėti, ar aneurizma nedidėja. Jei aneurizma per metus padidėja >1 mm, skersmuo būna >5 mm ar atsiranda specifiniai simptomai, siūloma operacija.

## Šaltiniai
* https://www.urmc.rochester.edu/encyclopedia/content.aspx?ContentTypeID=85&ContentID=P08772
Moterys iš palėpės

**Moterys iš palėpės** () – 1992 m. Italijoje sukurtas filmas.

## Turinys

Į Romą iš provincijos atsikrausto jauna mergina Graciela, ką tik gavusi savo pirmąjį žurnalistės darbą. Ji apsistoja pas Sandrą – viltį ir gyvenimo džiaugsmą praradusią televizijos režisierę, gyvenančią  palėpėje įrengtame bute. Netrukus bute pradeda lankytis Gracielos draugas, pradedantis rašytojas Fabricijus, kuris atranda bendrų pomėgių su Sandra ir pastaroji netrunka jį nuvilioti nuo draugės. Graciela susitaiko su esama padėtimi, o Sandra kartu su Fabricijumi pradedančią kurti naują dokumentinį filmą.

Pasibaigus bandomajam laikotarpiui Graciela netenka darbo, o merginų bute vis dažniau lankosi ne tik Fabricijus, bet ir kaimynė aktorė Kerol, besitikinti gauti vaidmenį Sandros filme. Galiausiai visų veikėjų jausmai ir pavydas persipina, Fabricijus nebegali išsirinkti tarp Sandros ir Gracielos, todėl palieka jas abi...

## Pagrindiniai aktoriai
: *Aktorius – vaidmuo*
* Giuliana De Sio – Sandra
* Amanda Sandrelli – Graciela
* Blas Roca-Rey – Fabricijus
* Nadia Rinaldi – Ramona
* Sabrina Ferilli – Diana
* Serena Grandi – Kerol

## Apdovanojimai
* Nastro d‘argento nominacija – geriausios antrojo plano aktorės (Sabrina Ferilli, Amanda Sandrelli, Nadia Rinaldi, Serena Grandi)
Šnabždesiai tamsoje

**Šnabždesiai tamsoje** () – 1976 m. Italijoje sukurtas filmas.

## Pagrindiniai aktoriai
: *Aktorius – vaidmuo*
* John Philip Law – Aleksas
* Nathalie Delon – Kamila
* Olga Bisera – Fransuaza
* Alessandro Poggi – Martinas
* Joseph Cotten – profesorius
* Lucrecia Love – Siuzana
* Zora Velcova – Kamilos motina
* Adriana Russo – Klara

## Turinys

Dideliame dvare gyvena šeima, kurioje sūnus Martinas turi įsivaizduojamą draugą Luką. Tėvai laiko tai žaidimu ir nekreipia dėmesio, o dvi seserys iš jo nuolat šaiposi, tačiau po kurio laiko ima dėtis keisti dalykai. Nusprendęs, kad sūnui būtina psichiatro konsultacija, tėvas išvyksta su juo į Veneciją, tuo tarpu motina lieka namuose. Moterys girdi keistus garsus, tarsi kažkas vaikščiotų tamsoje, o tėvas vos nenuskęsta įkritęs į vandenį prieplaukoje.

Martino apžiūrėti į namus atvyksta profesorius psichiatras, kuriam tėvai prisipažįsta kažkada netekę sūnaus, kurį jie ketino pavadinti Luku ir apie kurį šeimoje niekas nėra girdėjęs. Profesorius nori išsivežti berniuką kelioms dienoms, tačiau netikėtai miršta besimaudydamas vonioje. Motina vis labiau pradeda tikėti, kad Lukas egzistuoja, tačiau svarbiausiu jos uždaviniu tampa jį įkalbėti išeiti ir palikti jų šeimą...
Linas Pernavas

**Linas Pernavas** (g. 1976 m. rugsėjo 1 d.) – Lietuvos teisininkas. Specialiųjų tyrimų tarnybos direktorius.

## Biografija
1995–1996 m. Ignalinos rajono policijos komisariato Savivaldybių policijos policininkas. 1996 m. Ignalinos rajono policijos komisariato Savivaldybių policijos Prevencijos tarnybos jaunesnysis inspektorius. 1996–1999 m. Ignalinos rajono policijos komisariato Savivaldybių policijos Didžiasalio policijos nuovados Prevencijos tarnybos apylinkės inspektorių jaunesnysis inspektorius, nuovados inspektorius.

1999–2005 m. Ignalinos rajono policijos komisariato kelių policijos vyresnysis inspektorius, viešosios policijos komisaras inspektorius, komisaro pavaduotojas, viršininko pavaduotojas. 2005–2008 m. Zarasų rajono policijos komisariato viršininkas. 2008–2014 m. Utenos apskrities vyriausiojo policijos komisariato viršininkas, vėliau Kauno apskrities vyriausiojo policijos komisariato viršininkas.

Nuo 2014 m. lapkričio 11 d. – policijos generalinis komisaras. 2019 m. lapkričio 12 d. tapo Lietuvos policijos atašė Jungtinėje Karalystėje.

## Šaltiniai
Wolf 1061c

**Wolf 1061c** arba **WL 1061c** – egzoplaneta, skriejanti apie raudonąją nykštukę Wolf 1061. Planeta yra antroji pagal nuotolį Wolf 1061 sistemoje, jos orbitinis periodas – 17,9 dienos.

Wolf 1061c yra vadinamoji superžemė, jos minimali masė yra 4,25 karto didesnė nei Žemės, o planetos spindulys – ~1,64 karto didesnis.

Wolf 1061c bei kitos dvi šios sistemos planetos buvo atrastos Naujojo Pietų Velso universiteto mokslininkų komandos ESO („European Southern Observatory“) observatorijos, esančios Čilėje, 3,6 m skersmens teleskopo „Harps“ spektrografu.

Manoma, kad Wolf 1061c galėtų būti tinkama gyvybei, nes, kaip tikimasi, ši planeta turi uolėtą paviršių, joje gali būti vandens. Planeta patenka į Wolf 1061 žvaigždės, kuri yra daug vėsesnė už Saulę, gyvybės zoną. Wolf 1061c didysis pusašis yra 0,084 av, o Wolf 1061 sistemoje gyvybės zona tęsiasi nuo 0,073 iki 0,190 av (optimistiniu vertinimu). Wolf 1061 sistema yra santykinai netoli, už 13,8 šviesmečių, tad Wolf 1061c atradimo metu buvo artimiausia atrasta egzoplaneta, kurioje galimai egzistuoja gyvybė.

## Šaltiniai
Retro Studios

**Retro Studios, Inc** – JAV kompiuterinių žaidimų studija, priklausanti Japonijos „Nintendo“ kompanijai. Geriausiai žinoma dėl „Metroid Prime“ trilogijos žaidimų ir „Donkey Kong“ žaidimų serijos atnaujinimo.

## Istorija
„Retro Studios“ buvo įkurta 1998 m. Jeff Spangenberg Teksaso Ostino mieste. Iš pradžių įmonės veikla nebuvo sėkminga, daugelis žaidimų projektų buvo atšaukti. 2000 m. su „Retro Studios“ susisiekė Japonijos „Nintendo“ kompiuterinių žaidimų kompanija, kuri pasiūlė kurti naująjį „Metroid“ serijos žaidimą. „Metroid Prime“ žaidimas buvo išleistas 2002 m. „GameCube“ konsolei ir susilaukė komercinės sėkmės bei aukšto kritikų įvertinimo. Po jo išleidimo Jeff Spangenberg pasitraukė iš „Retro Studios“ ir pardavė savo akcijų dalį „Nintendo“. 2009 m. pradžioje iš studijos pasitraukė grupė darbuotojų, kurie buvo nepatenkinti veiklos kryptimi ir, kad kuria žaidimus tik „Nintendo“ platformoms. 2010 m. „Retro Studios“ atnaujino „Donkey Kong Country“ žaidimų seriją, kurią anksčiau kūrė britų „Rare“ kompanija. „Donkey Kong Country Returns“ tapo kol kas komerciškai sėkmingiausiu studijos žaidimu su 6,39 mln. išplatintų kopijų „Nintendo Wii“ konsolei ir daugiau nei 1,6 mln. vnt. „Nintendo 3DS“ delninei konsolei.

## „Retro Studios“ žaidimai
„Retro Studios“ sukurti žaidimai:
* 2002 m. „Metroid Prime“ („GameCube“ konsolei);
* 2004 m. „Metroid Prime 2: Echoes“ („GameCube“);
* 2007 m. „Metroid Prime 3: Corruption“ („Nintendo Wii“);
* 2009 m. „Metroid Prime Trilogy“ („Metroid Prime“ žaidimų rinkinys „Nintendo Wii“ konsolei);
* 2010 m. „Donkey Kong Country Returns“ („Nintendo Wii“, „Nintendo 3DS“);
* 2014 m. „Donkey Kong Country Tropical Freeze“ („Nintendo Wii U“);
„Retro Studios“ bendradarbiavo kuriant šiuos žaidimus:
* 2006 m. „Metroid Prime Hunters“ („Nintendo DS“);
* 2011 m. „Mario Kart 7“ („Nintendo 3DS“);

## Nuorodos
* Oficiali „Retro Studios“ svetainė 
* mobygames.com/
* giantbomb.com
FK Vienybė Ariogala

**Ariogalos FK "Vienybė" (oficialiai – Draugija "Ariogalos Vienybė")** – Ariogalos futbolo klubas, rungtyniaujantis mėgėjišku lygmeniu.

## Istorija
Oficialus pavadinimas – Draugija "Ariogalos Vienybė". Įregistruota – 2009 m. balandžio 9 d.
## Klubo pasiekimai
Nuolatos dalyvauja įvairiuose mėgėjų turnyruose.

## Klubo spalvinė gama
* 2015 m. žali šortai ir žali marškinėliais su juodomis vertikaliomis linijomis.
* 2017 m. juodi šortai, žali marškinėliai ir žalios kojinės.

## Šaltiniai

## Nuorodos
* „Vienybės“ Facebook paskyra
* Raseinių KKSC informacija 
* Draugijos youTube paskyra
Kortizolis

**Kortizolis** – antinksčių žievės pluoštinės srities ląstelių iš cholesterolio sintetinamas gliukokortikoidas. Šis hormonas išskiriamas patiriant stresą, esant žemai gliukozės koncentracijai kraujyje.

Kortizolis skatina baltymų katabolizmą (skaidymą) ir aminorūgščių telkimą iš nekepeninių audinių: laisvos aminorūgštys yra panaudojamos gliukoneogenezei (gliukozės formavimui) kepenyse. Jis aktyvina riebalų rūgščių oksidaciją riebaliniame audinyje. Taip organizmas gauna daugiau energijos šaltinių.

Kortizolis slopina imunitetą, užkerta kelią medžiagų, kurios organizme sukelia uždegimą, išsiskyrimui. Jis taip pat skatina osteoporozės atsiradimą, slopindamas kaulų formavimąsi. Kortizolis stabdo kolageno, kuris yra svarbus jungiamojo audinio komponentas, ir vitamino D sintezę, kalcio jonų reabsorbciją plonosiose žarnose.

## Išnašos
Mac Miller

**Malcolm James McCormick** *(g. [[1992]] m. [[sausio 19]] d.- [[2018]] m. [[rugsėjo 7]] d.)*, geriau žinomas kaip **Mac Miller** – amerikiečių reperis iš Pitsburgo. Taip pat yra gerai žinomas kaip įrašų prodiuseris, save vadinantis pseudonimu **Larry Fisherman**. Miller neretai naudoja pseudonimus – jis yra išleidęs įrašų pasivadinęs **Delusional Thomas**, **Larry Lovestein** ir **The Velvet Revival**.

Savo karjerą pradėjo penkiolikos, išleidęs pirmąjį dainų rinkinį („*mixtape*“). 2010 m. jis pasirašė kontraką su „Rostrum Records“ įrašų kompanija ir jau kitais metais išleido debiutinį albumą „Blue Slide Park“. Albumas iškart debiutavo pirmoje vietoje JAV „Billboard 200“ albumų reitinge. Per savo gyvenimą išleido šešis studijinius albumus.

2013 m. Miller įsteigė savo įrašų kompaniją „REMember Music“.

Mac Miller mirė 2018 m. rugsėjo 7 d. Los Andžele, Kalifornija. Policijos teigimu Mac Miller perdozavo narkotikų, kurie sukėlė staigią mirtį.

## Diskografija
* *[[Blue Slide Park]]* (2011)
* *Watching Movies with the Sound Off* (2013)
* *GO:OD AM* (2015)
* *The Divine Feminine* (2016)
* *Swimming* (2018)
* *Circles* (2020)

## Išnašos

## Nuorodos
* 
*
Vėžinė ląstelė

**Vėžio ląstelės **yra nekontroliuojamai ir greitai besidalijančios ląstelės. Nors šios ląstelės reguliariai susidaro organizme, vėžiu susergama tik tada, kai imuninės ląstelės (vadinamos natūraliais kileriais) nesugeba jų atpažinti ir sunaikinti. Praeityje buvo manoma, kad vėžys organizme neatpažįstamas ir nesunaikinamas, dėl silpnos imuninės sistemos. Bet naujausi tyrimai parodė, kad šių ląstelių nematomumas yra sąlygotas specifinių kostimuliantų molekulių, kurios dalyvauja antigenų sąveikoje su limfocitais.

## Priežastys
Sveikame kūne, ląstelės normaliai ir kontroliuojamai auga bei dauginasi. Pasenusias ar pažeistas ląsteles organizmas pakeičia naujomis ląstelėmis, toks procesas, kai vykdoma programuota ląstelių mirtis vadinama ląstelių apoptoze. Kai šis procesas sutrikdomas, nesveikos ar pasenusios ląstelės ne žūva, o lieka gyvos. Tokių ląstelių DNR dažniausiai būna pažeista, o tai gali sąlygoti vėžines savybes. Yra keturios klasės reguliacinių genų, kuriuose dažniausiai įvyksta mutacijos, lemiančios vėžinių ląstelių atsiradimą: 
* Ląstelės dauginimąsi skatinančiuose protoonkogenuose – jie sąlygoja ląstelių augimą ir diferenciaciją embrioniniu laikotarpiu, įvykus mutacijai tampa onkogenais, o tai sutrikdo jau minėtus procesus. 
* Dauginimąsi slopinančiuose navikų supresijos genuose (antionkogenuose pvz, Rb, p53) – jie normaliai slopina ląstelių augimą bei skatina diferenciaciją. Įvykus jų mutacijai, nebevykdo savo funkcijos. 
* Genuose, kurie reguliuoja programuotą ląstelės žūtį (apoptozę). 
* Reguliuojantys pažeistos DNR ištaisymą. 

## Patologija
Baltosios kraujo ląstelės naudoja dvigubą atpažinimo sistemą, siekiant nustatyti patogeniškas ląsteles. Jeigu ląstelė yra pakitusi, t. y. linkusi suformuoti auglį ar yra užkrėsta, gaminamos molekulės MIC-A ir MIC-B, kurios prisijungia prie pakitusios ląstelės paviršiaus. Šis metodas naudojamas aptikti ir sunaikinti vėžines ląsteles.

## Telomerazės
Kai kurie tyrėjai teigia, kad vėžinės ląstelės turi unikalių bruožų, kurie padaro jas nemirtingas. Fermentas telomerazė naudojamas išplėsti vėžinės ląstelės gyvavimo ciklą. Telomeros po kiekvieno ląstelės dalijimosi sutrumpėja, o telomerazė šias struktūras prailgina. Tai pagrindinė priežastis, dėl kurios audiniuose susiformuoja augliai.

## Kamieninės vėžinės ląstelės ir atsparumas vaistams
Mokslininkai atrado medžiagą, esančią ant vėžinių ląstelių paviršiaus, kuri suteikia joms atsparumą vaistams, paversdama vėžines ląsteles pseudokamieninėmis. Jei vėžines ląsteles ima veikti vaistai, patogeniškos ląstelės savarankiškai virsta pseudokamieninėmis. Pasirodo, jog gydymas vaistais tik skatino vėžinių ląstelių vystymąsi. Laimei, yra vaistų, kurie gali sutrikdyti vėžinių ląstelių virtimą kamieninėmis, tuomet jau galimi taikyti tradiciniai gydymo metodai. 

## Susiję straipsniai

## Šaltiniai

## Kitos nuorodos
* BCG strain S4-Jena: An early BCG strain is capable to reduce the proliferation of bladder cancer cells by induction of apoptosis. Ncbi.nlm.nih.gov. Nuoroda tikrinta on 2010-12-01.
* The History of Cancer . Cancer.org. Nuoroda tikrinta on 2010-12-01
Blue Slide Park

**Blue Slide Park** – debiutinis studijinis amerikiečių reperio Mac Miller albumas, išleistas 2011 m. lapkričio 8 d. Nepaisant to, jog kritikai albumą vertino skirtingai, jis debiutavo pirmojoje „Billboard 200“ reitingo vietoje.

2012 m. rugpjūčio mėnesio duomenimis, JAV parduota 344 tūkstančiai albumo kopijų.

## Dainų sąrašas

## Išnašos
Under the Mistletoe

**Under the Mistletoe** – antrasis studijinis kanadiečių atlikėjo Justin Bieber albumas, išleistas 2011 m. lapkričio 1 d. Tai – pirmasis atlikėjo kalėdinės muzikos albumas. Nors albumas sulaukė skirtingų kritikų įvertinimų, jis debiutavo pirmojoje „Billboard 200“ reitingo vietoje, tapdamas trečiuoju atlikėjo įrašu, pasiekusiu šią viršūnę.

2020 m. sausio mėnesio duomenimis, JAV parduota virš dviejų milijono albumo kopijų ir albumas tapęs dukart platininiu. „Under the Mistletoe“ buvo vienuoliktas geriausiai parduodamas 2011–ųujų metų albumas.

## Dainų sąrašas

## Išnašos
Project Zero

**Zero** (Japonijoje, ), **Project Zero** (Europoje) arba **Fatal Frame** (Š. Amerikoje) – išlikimo siaubo kompiuterinių žaidimų serija, kurią sukūrė Japonijos „Koei Tecmo“ kompanija (anksčiau „Tecmo“). 

## Apie žaidimus
Japonijoje žaidimai leidžiami „Zero“, Europoje ir Australijoje − „Project Zero“, Š. Amerikoje − „Fatal Frame“ pavadinimais. Nuo 2001 m. iki 2015 m. išleistos 5 žaidimų serijos dalys ir viena gretutinės linijos dalis. Ketvirtoji dalis buvo išleista tik Japonijoje. Pirmuosiuose trijuose žaidimuose veiksmas buvo perteikiamas iš fiksuotos kameros vaizdo, nuo ketvirtojo žaidimo naudojama iš per petį matomo trečiojo asmens vaizdo perspektyva.

## Žaidimai
Žaidimų serija:

## Nuorodos
* „Project Zero: Maiden of Black Water“ oficiali svetainė
* giantbomb.com
Caitlyn Jenner

**Keitln Džener** (*Caitlyn Jenner*, gimė kaip **Briusas Dženeris** *Bruce Jenner*; 1949 m. spalio 28 d.) – JAV lengvaatletė ir televizijos laidų aktorė. 1975 m. pasiekė pasaulio vyrų dešimtkovės rekordą. 1976 m. vasaros olimpinėse žaidynėse pelnė aukso medalį vyrų dešimtkovės rungtyje. Nuo 2007 m. filmuojasi populiariame realybės šou „*[[Keeping Up with the Kardashians]]*“. 2015 m. Jenner pakeitė lytį iš vyro į moters.

## Šaltiniai
Earthworm Jim

**Earthworm Jim** () – 1994 m. *[[run and gun]]* *[[platformer]]* tipo kompiuterinis žaidimas, kurį sukūrė „Shiny Entertainment“. Pagrindinis žaidimo veikėjas – sliekas Džimas, apsišarvavęs robošarvais ir kovojantis prieš blogį.

Žaidimas buvo puikiai įvertintas kritikų ir 1995 m. buvo išleistas tęsinys „Earthworm Jim 2“, o 2010 m. išleistas geresnės vaizdinės kokybės žaidimas „Earthworm Jim HD“.

## Žaidimas
Žaidimas yra 2D į šonus slenkantis *[[platformer]]* tipo žaidimas su keletu *run and gun* elementų. Žaidėjas yra atsakingas už slieko Džimo judesius ir turi jį sėkmingai manevruoti per įvairius žaidimo lygius. Norėdamas tai padaryti, žaidėjas turi išvengti daugybės kliūčių bei įveikti galybes priešų. Žaidėjas gali naudoti Džimo pistoletą arba paties slieko galvą, kurią galima pritaikyti kaip tam tikrą botagą. Šią galvą-botagą taip pat galima naudoti karstymuisi, kas padeda įveikti įvairias kliūtis. Žaidime taip pat yra įvairių misijų, kuriose žaidėjas turi veikti išvien su draugišku ne žaidėjo personažu (NPC).

Lygiai dažniausiai pasibaigia įvairiomis kovomis prieš bosus. Žaidime yra didžiulė priešų įvairovė: žudikės varnos (*Psy-Crow*), piktos karalienės sraigės (*Queen Slug-for-a-Butt*), niekšingos katės (*Evil the Cat*), profesorius beždžiongalvis (*Professor Monkey-For-A-Head*), daktaras dvylikapirštė žarna (*Doc Duodenum*) ir t. t.  

Tarp daugumos lygių yra minižaidimas, kuriame žaidėjas privalo valdyti raketą ir lenktyniauti su įvairiais priešais. 

Taip pat žaidime yra įvairių kitokių lygių, pvz., šokinėjimo su guma ar povandeninių lygių.

## Siužetas

Džimas buvo paprastas sliekas, tačiau atrasti iš kosmoso nukritę super šarvai leido jam tapti super slieku ir atlikti įvairius žmogiškus judesius. Šarvai atlieka rankų, kūno bei kojų funkcija, o „sliekinė dalis“ atlieka galvos funkciją.

Slieko Džimo pagrindinės užduotys yra dvi: pirmiausia, jis turi išvengti antogonistų, kurie stengiasi atimti jo super šarvus, o antra – jis turi turi išgelbėti Princesę Koks-Ten-Jos-Vardas nuo antogonistų. Žaidėjui sėkmingai pabaigus žaidimą, Princesė yra išgelbėjama, tačiau netrukus ji miršta nuo skrendančios karvės, kurią žaidimo pradžioje paleidžia pats žaidėjas.

## Šaltiniai
Glastonberio festivalis

**Glastonberio festivalis** (, arba trumpai *Glastonbury, Glasto*) – vienas populiariausių muzikos festivalių Europoje, rengiamas Pietvakarių Anglijoje, Somerseto grafystėje, Piltono kaimo vietovėje, apie 10 km nuo Glastonberio miestelio kiekvienais metais birželio 22–26 d. Tai didžiausias muzikos festivalis Didžiojoje Britanijoje, priviliojantis daugybę populiariausių pasaulio atlikėjų, per 100 tūkstančių žiūrovų. Renginio bilietai išperkami dar nepaskelbus, kas gros – tokia nuo 1972 m. ūkininko Michael Eavis valdose vykstančio festivalio tradicija.
Dabartinio Glastonberio festivalio pirmtakas, bliuzo festivalis, surengtas 1970 m. ir jame dalyvavo tik 1500 žiūrovų.

Per 5 festivalio dienas surengiama beveik tūkstantis meninių pasirodymų, apie 100 skirtingų scenų. 23 kv. km plote aplink Worthy fermą pristatomi šiuolaikiniai scenos menai, galima išvysti teatrą, cirką, kabareto šokėjus, prekybininkus, įvairius amatus, komedijos trupes ir daug daugiau. Glastonbury festivalyje per kultūros ir muzikos festivalį pasisakoma už gamtos saugojimą bei pasaulio skurstančių gelbėjimą. Rengiant masinę šventę bendradarbiaujama su pasaulinėmis organizacijomis, tokiomis kaip Greenpeace, Oxfam ar Wateraid.

2015 m. festivalyje pagrindinės renginio žvaigždės, kurioms buvo skirtas geriausias pasirodymo laikas pagrindinėje scenoje, buvo roko veteranai „The Who“, reperis Kanye West ir britų muzikos projektas „Florence & The Machine“ su dainininke Florence Welch priešakyje. Anksčiau festivalio scenoje grojo tokie artistai kaip Lily Allen, John Mayer, Coldplay, Paul McCartney, R.E.M., Rod Stewart, David Bowie, The Rolling Stones ir kt.

## Baltijos šalių atlikėjai

Iš Baltijos šalių Glastonbury kol kas koncertavo tik latvių „Brainstorm“ – jie šio festivalio antroje pagal dydį scenoje grojo 2013 m.


Overhead Glastonbury Festival site (2002) - geograph.org.uk - 210700.jpg|Vaizdas iš oro
View of Glastonbury Festival from the Park Stage as crowd arrives for Pulp, 2011.jpg|Festivalio reginys 2011 m.
Mud2 Glasto07.jpg|Purvas festivalyje 2007 m.
Lovesignglasto2003.jpg|„Love“


## Šaltiniai

## Nuorodos

* Oficiali svetainė
* Glastonbury festivalis Anglijoje – šių dienų Vudstokas
Sergejus Kozlovas

**Sergejus Kozlovas** (, g. 1939 m. rugpjūčio 22 d. – 2010 m. sausio 9 d.) – Rusijos vaikų rašytojas, poetas. Žymus kaip scenarijaus garsiam tarybiniam trumpametražiam animaciniam filmui „Ežiukas rūke“ kūrėjas.

## Biografija

Gimė Maskvoje. Nuo pat vaikystės rašė eiles, domėjosi literatūra. Baigė M. Gorkio literatūros institutą, poezijos kursą. Per gyvenimą dirbo įvairius darbus: buvo šaltkalviu, pečkuriu, tipografu, dainavimo mokytoju, keliavo į geologines ekspedicijas, buvo Puškino draustinio gidas. Apie 1960 m. pradėjo rašyti pasakas vaikams.

Palaidotas Trojekurovo kapinėse, Maskvoje.

## Kūryba

Svarbiausias Sergejaus Kozlovo kūrinys – pasakų rinkinys „Ežiukas rūke“ (lietuviškas vertimas pasirodė 2010 m.), kuriame pasakojama apie du draugus – Ežiuką ir Meškiuką bei jų nuotykius. Šių pasakų pagrindu sukurta keletas animacinių filmų, kurių scenarijaus autoriumi buvo Kozlovas: „Ežiukas rūke“ (1975 m.), „Kaip Ežiukas ir Meškiukas sutiko Naujuosius“ (1975 m.), „Jei krenta žvaigždės“ (1978 m.), "Triam! Sveiki! " (1980 m.), „Žiemos pasaka“ (1981 m.), „Rudeniniai laivai“ (1982 m.), „Nuostabioji statinė“ (1983 m.), „Kaip Ežiukas ir Meškiukas keitė dangų“ (1985 m.).

## Nuorodos
* Apie knygą „Ežiukas rūke“
Wacken Open Air

**Wacken Open Air (W:O:A)** – vienas didžiausių pasaulyje sunkiosios muzikos festivalių, kasmet vykstantis Šiaurės Vokietijoje, Šlėzvigo-Holšteino žemėje, šalia Vakeno miestelio (už valandos kelio į šiaurę nuo Hamburgo). Renginys kasmet pritraukia per 85 tūkst. dalyvių.

Pirmą kartą festivalis įvyko 1990 m. Tuomet dalyvavo mažai kam žinomos grupės, tačiau festivalio populiarumas kasmet augo, ir jau 1998 m. jis tapo europinio, o vėliau ir pasaulinio lygio muzikos festivaliu.

Šiuolaikinis Wacken Open Air vyksta kasmet per pirmąsias rugpjūčio išeigines dienas ir oficialiai tęsiasi tris dienas (faktiškai – keturias). Įrengiamos 7, kartais 8 scenos, kuriose pasirodo 80 muzikos grupių iš viso pasaulio. 2012 m. rengiant W:O:A festivalį buvo pasiektas rekordas: visi 7 tūkst. bilietų į festivalį buvo išparduoti 2011 m. lapkričio 29 d., likus 247 dienoms iki jo atidarymo. Tačiau prieš 2013 m. W:O:A bilietų nebeliko jau 2012 m. rugsėjo 21 d. 2013 m. visus bilietus išpirko per dvi paras, o 2014 m. – per 12 valandų.

## W:O:A Metal Battle

Festivalyje nuo 2004 m. vyksta „W:O:A Metal Battle“ konkurso finalas, kurio dalyviai pretenduoja į nemenką apdovanojimą – sutartį su įtakinga sunkiosios muzikos leidybos kompanija „Nuclear Blast“. Lietuvoje „W:O:A Metal Battle“ konkursas pradėtas rengti 2008 m. Vokietijoje konkurso scenoje jau pasirodžiusios nacionalinį konkursą laimėjusios lietuvių grupės: „Mandragora“, „Kielwater“, „Soul Stealer“, „Paralytic“. Muzikos festivalis „Velnio akmuo“ Lietuvos nacionalinį finalą laimėjusią grupę kviečia pasirodyti pagrindinėje festivalio scenoje Anykščiuose „apšilimui“ prieš tarptautinį „Metal Battle“ finalą festivalyje „Wacken Open Air“ Vokietijoje.

## Šaltiniai

## Nuorodos

* Oficiali svetainė
2015–2016 m. biatlono pasaulio taurė

**2015–2016 m. biatlono pasaulio taurė** – tarptautinės sezoninės biatlono  pasaulio taurės varžybos, susidedančios iš 10 skirtingų etapų. Taurės varžybos prasidėjo 2015 m. lapkričio 28 d. Švedijos Estešundo mieste, ir baigėsi 2016 m. kovo 20 d. Chanty Mansijske. Čempionų titulus gynė prancūzas Martin Fourcade ir Darja Domračeva iš Baltarusijos.

## 2015–2016 m. pasaulio taurės tvarkaraštis

## Vyrai

### Bendra įskaita

 

### Asmeninės 20 km

### Sprintas

### Persekiojmo lenktynės

### Masinio starto lenktynės

### Estafetės

### Komandinė įskaita - Tautų taurė

## Moterys
### Bendra įskaita

 

### Asmeninės 20 km

### Sprintas

### Persekiojmo lenktynės

### Masinio starto lenktynės

### Estafetės

### Komandinė įskaita - Tautų taurė

## Medalių lentelė

## Šaltiniai
Kingdoms of Amalur: Reckoning

**Kingdoms of Amalur: Reckoning** – 2012 m. vieno žaidėjo veiksmo žaidimas vaidmenimis, skirtas Microsoft Windows, PlayStation 3 ir Xbox 360 platformoms. Žaidimą sukūrė studijos „Big Huge Games“ ir „38 Studios“, o išleido „Electronic Arts“. Tai buvo vienintelis „38 Studios“ išleistas žaidimas prieš jiems paskelbiant bankrotą.

Žaidimo kūrimo procese vykdančiojo dizainerio pareigas ėjo Ken Rolston, žaidimo pasaulį ir folklorą sukūrė R. A. Salvatore, Todd McFarlane buvo atsakingas už žaidimo meninį apipavidalinimą, o Grant Kirkhope – muziką. Žaidimas Šiaurės Amerikoje išleistas 2012 m. vasario 7 d., Europoje pasirodė 2012 m. vasario 9 d. Publikai pirmoji žaidimo demonstracija pristatyta 2011 m. „Penny Arcade Expo East“ parodoje.

## Apžvalga
„Kingdoms of Amalur“ yra penki skirtingi žaidimo pasaulio regionai, žaidėjas gali rinktis iš keturių rasių, dviejų lyčių ir trijų klasių „sugebėjimų medžių“ su 22 sugebėjimais. Rasės, už kurias galima žaisti, yra *Almain* (civilizuoti žmonės), *Dokkalfar* (tamsieji elfai), *Ljosalfar* (šviesieji elfai) ir *Varani* (žmonės klajokliai). Kiek pažaidus žaidėjui reikia pasirinkti vieną iš galimų veikėjo klasių: kario, plėšiko arba mago. Žaidimo siužetui progresuojant žaidėjas įgauna patirties, tokiu būdu pasiekdamas naujus lygius. Su kiekvienu įgytu lygiu žaidėjui suteikiama po tris sugebėjimų taškus, kuriuos jis gali panaudoti norėdamas sugebėjimų medyje atrakinti naujų sugebėjimų, patobulinti jau turimus ar pridėti taškų į kitus galimus klasės sugebėjimų medžius.

Kovos žaidime vyksta realiu laiku maigant mygtukus, kartais pasitaiko vadinamųjų *quick time event (QTE)* vaizdo intarpų. Žaidime žaidėjas gali keliauti žeme, nušokti iš aukštai ir plaukioti vandenyje. Žaidėjas taip pat gali bendrauti su ne žaidėjo personažas, juos apiplėšti ar nužudyti; visi šie veiksmai suteikia skirtingų pasekmių.

## Kūrimo procesas
Kūrimo proceso pradžioje „38 Studios“ ėmėsi kurti žaidimą su rašytojo R.A. Salvatore sukurta 10 000 metų senumo istorija, siekdami žaidimą išleisti MMORPG pavidalu. Tačiau žaidimo kūrimo procesas nutrūko studijai užsidarius. 2009 m. jie įsigijo tuomet kompanijai „THQ“ priklausiusią studiją „Big Huge Games“, kuri dirbo prie RPG žaidimo. Buvo nutarta perdaryti jau kuriamą vieno žaidėjo RPG žaidimą, įtraukiant *Amalur* pasaulį. „38 Studios“ užsidarė 2012 m. gegužę.

## Išnašos

## Nuorodos
* Oficiali svetainė
* „Kingdoms of Amalur: Reckoning“ wikia
Mylo Xyloto

**Mylo Xyloto** – penktasis studijinis britų poproko grupės „Coldplay“ albumas, išleistas 2011 m. spalio 19 d. Anot grupės, albumas yra roko opera, pasakojanti istoriją apie pasaulį, kuriame vyriausybė paskelbė karą visam garsui ir spalvoms. Albumo singlai „Every Teardrop Is a Waterfall“ ir „Princess of China“ pateko į Jungtinės Karalystės „UK Singles Chart“ singlų dešimtuką, o daina „Paradise“ užėmė pirmąją vietą. Pats albumas taip pat debiutavo pirmoje vietoje 34-iose šalyse, tarp jų – ir Jungtinėje Karalystėje ir JAV.

2012 m. Grammy apdovanojimuose singlas „Paradise“ buvo nominuotas geriausio grupinio pop atlikimo nominacijoje, o „Every Teardrop is a Waterfall“ – geriausios roko dainos ir geriausio roko atlikimo. 2013 m. apdovanojimuose singlas „Charlie Brown“ buvo nominuotas geriausio roko atlikimo nominacijoje, o pats albumas – geriausio roko albumo.

2013 m. duomenimis, visame pasaulyje parduota daugiau, nei 8 milijonai „Mylo Xyloto“ kopijų.

## Dainų sąrašas
Evanescence (albumas)

**Evanescence** – trečiasis to paties pavadinimo amerikiečių roko grupės albumas, išleistas 2011 m. spalio 7 d. Albumas susilaukė daugiausia teigiamų kritikų įvertinimų, kurie gyrė grupės vokalistės Amy Lee balsą ir grupės skambesį, tačiau pastebėjo, jog nemažai dainų labai panašios į ankstesniąją grupės kūrybą. Albumas, per pirmą savaitę JAV pardavus 127 tūkstančius kopijų, debiutavo pirmojoje „Billboard 200“ reitingo vietoje, tapdamas antruoju grupės įrašu, pasiekusiu šią viršūnę.

## Dainų sąrašas
* Visas dainas prodiusavo Nick Raskulinecz.

## Išnašos
Jak and Daxter

**Jak and Daxter** – kompiuterinių žaidimų serija, kurią 2001 m. pradėjo JAV kompanija „Naughty Dog“. Tai nuotykių žaidimų serija, pasakojanti apie dviejų draugų, Džeko ir Deksterio, nuotykius. Serijos žaidimus išleido „Sony Computer Entertainment“ tik „PlayStation“ konsolėms.

## Žaidimai:
Pagrindinių žaidimų serija:

## Kiti žaidimai
Džeko ir Deksterio personažai pasirodė šiuose žaidimuose:
*2011 m. „PlayStation Move Heroes“ (nuotykių žaidimas „PlayStation 3“ konsolei);
*2012 m. „PlayStation All-Stars Battle Royale“ (muštynių žaidimas „Playstation 3“ ir „PlayStation Vita“ konsolėms);
## Nuorodos
*naughtydog.com
*giantbomb.com
PlayStation

**PlayStation** (, oficialiai trumpinama − **PS**, neoficialiai − **PSX** arba **PS1**) − video žaidimų konsolė (žaidimų aparatas, jungiamas prie TV imtuvo), kurį sukūrė japonų įmonė „Sony“.

Pirmą kartą PlayStation pasirodė 1994 m. Tai viena pirmųjų konsolių, kuri naudojo kompaktinius diskus ir su kuria buvo galima išsaugoti žaidimo failą naudojantis atminties korta (*Memory Card*).

2000 m. pasirodė mažesnis konsolės modelis (PSOne). Tais pačiais metais pasirodė „Sony“ PlayStation 2 su CD bei DVD filmų peržiūros ir žaidimų galimybėmis.

PlayStation ir PSOne konsolių gamyba nutraukta 2006 m. I ketvirtį, o pardavimas − 2007 m. III ketvirtį. 2013 m. gegužės duomenimis, PlayStation parduota apie 105 mln. vienetų tiražu ir nusileista tik vėlesniam PlayStation 2 kompiuteriui.

2018 m. išleista miniatiūrinė konsolės versija PlayStation Classic su 20 instaliuotų žaidimų. Pastebėta, kad  žaidimų vaizdas prastas moderniuose ekranuose, o tarp instaliuotų žaidimų nėra buvusių populiariais „Gran Turismo“, „Tomb Raider“, „Crash Bandicoot“ žaidimų.

## Techniniai duomenys


Vaizdas:PSone-Console-Set-NoLCD.png|PS One
Vaizdas:PSX-Original-Controller.jpg|Originalusis PlayStation pultas
Vaizdas:PSX-Memory-Card.jpg|PlayStation atminties kortelė
Vaizdas:Playstation disc.jpg|miniatiūra|Originalus PlayStation diskas


## PlayStation žaidimai
2013 m. duomenimis, „PlayStation“ platformai išplatinta 962,01 mln. žaidimų kopijų. Populiariausi žaidimai platformai (Pastaba. Sąrašas gali būti nepilnas ir nepilnai atspindėti žaidimų eiliškumą. Į žaidimų kopijų skaičių įtrauktos tik jų kopijos „PlayStation“ konsolei, neįskaičiuojant pardavimų kitoms platformoms. Išplatintų žaidimų kopijų skaičius viršija bent 5 mln. vienetų):
* „Gran Turismo“, parduota 10,95 mln. kopijų;
* „Final Fantasy VII“, 9,72 mln.
* „Gran Turismo 2“, 9,49 mln.
* „Final Fantasy VIII“, 7,86 mln.
* „Crash Bandicoot 2: Cortex Strikes Back“, 7,58 mln.
* „Tekken 3“, 7,16 mln.
* „Crash Bandicoot 3: Warped“, 7,13 mln.
* „Crash Bandicoot“, 6,82 mln.
* „Driver“, 6,27 mln.
* „Metal Gear Solid“, 6,03 mln.
* „Resident Evil 2“, 5,82 mln.
* „Tekken 2“, 5,75 mln.
* „Final Fantasy IX“, 5,30 mln.
* „Tomb Raider II“, 5,24 mln.
* „Resident Evil“, 5,05 mln.
* „Tony Hawk's Pro Skater“, 5,02 mln.
* „Warzone 2100“, 5,01 mln.
* „Spyro the Dragon“, 5,00 mln.

## Šaltiniai

## Nuorodos

* Oficiali PlayStation svetainė 
* PlayStation  Atviro katalogo projekto svetainėje
Pilionių šv. Elenos koplyčia

**Pilionių šv. Elenos koplyčia** – neveikianti koplyčia Kėdainių rajone, Dotnuvos seniūnijoje, Pilionių kaime, stūksanti ant medžiais apaugusio Pilionių (Naujaupio) piliakalnio, esančio tarp Dotnuvėlės upės tvenkinio ir kelio .

Koplyčia 10x10 m dydžio, sumūryta iš geltonų plytų, mauzoliejinė, su išlikusiu laidojimo rūsiu. Stačiame vakariniame šlaite link jos veda platūs betoniniai laiptai. Arkinės langų angos užmūrytos baltomis silikatinėmis plytomis, gretima teritorija apaugusi krūmokšniais. Kalvos papėdėje stovi fundatorių Girštautų atminimo kryžius (1997 m.). Piliakalnis su papėdės gyvenviete 1992 m. įtrauktas į Kultūros vertybių registrą (unik. kodas ).

## Istorija

Pasakojama, jog piliakalnį kepurėmis supylę švedai ar kad ant piliakalnio buvęs aukuras. Naujaupės dvaro savininkai Girštautai piliakalnį vadino *Aukso kalneliu*. Anksčiau jame buvusios sentikių kapinės. Vladas Girštautas pastatydino čia mūro koplyčią 1934 m. Ją statant buvo apardyta piliakalnio aikštelė su kultūriniu sluoksniu, rasta puodų šukių, gyvulių kaulų, anglių. Radiniai neišliko. Mirus Girštautų dukrai Elenai, koplyčioje pradėti švęsti jos vardo atlaidai.

Sovietmečiu Pilionių kolūkio pirmininkui Petrui Samulevičiui leidus, koplyčioje skulptorius Algirdas Bosas apie 1970 m. turėjo įsirengęs dirbtuves. Tačiau sutvarkytas statinys nuošalioje vietoje traukė vandalų dėmesį, sunku buvo jį prižiūrėti, todėl menininkas iš jo vėliau išsikėlė.

Atgimimo metais, apie 1995 m., koplyčia Pilionių gyventojų ir Krakių parapijos rūpesčiu buvo sutvarkyta, papuošta, atnaujinti šv. Elenos atlaidai. Neilgai trukus koplyčia nukentėjo gaisre, išdegė vidus, nebeliko vitražinių langų.

## Galerija

Vaizdas:Pilionių šv. Elenos koplyčia 2025 m.jpg|Pilionių šv. Elenos koplyčia 2025 m.
Vaizdas:Pilioniai,koplyčia 2.JPG|2016 m. kovo mėn.
Vaizdas:Pilioniai,koplyčios interjeras.JPG|Koplyčios interjeras
Vaizdas:Pilioniai,koplyčios kryžius.JPG|Bokštelio kryžius
Vaizdas:Pilionių koplyčia, fundatorių kryžius.JPG|Atminimo kryžius koplyčios statytojui


## Šaltiniai

## Nuorodos
* Pilionių piliakalnis (''kedainiutvic.lt'')
* Naujaupis (''piliakalniai.lt'')
Vilnohirskas

**Vilnohirskas** () – srities pavaldumo miestas Ukrainoje, Dniepropetrovsko srityje, į vakarus nuo Kamianskės. Geležinkelio stotis prie Dnipro–Kryvyj Riho linijos. Veikia kalnų metalurgijos kombinatas (titano rūdų gavyba ir apdirbimas), stiklo gamykla, spalvotųjų metalų ir gelžbetonio gamyklos.

## Istorija

Vilnohirskas įkurtas 1956 m., pradėjus statyti metalurgijos kombinatą. 1965 m. suteiktas miesto statusas.

## Šaltiniai
Vilnianskas

**Vilnianskas** () – miestas pietų Ukrainoje, Zaporožės srityje, 26 km į šiaurės rytus nuo Zaporožės; rajono centras. Geležinkelio stotis prie Pavlogrado–Zaporožės linijos, praeina plentas Zaporožė–Doneckas. Mašinų ir įrengimų gamyba, stalo įrankių ir plastmasės dirbinių gamyba, maisto (aliejaus) pramonė. Veikia kultūros namai, Šv. Vladimiro cerkvė, baptistų maldos namai.

## Istorija

1840 m. buvo įkurtas Sofijivkos kaimas. 1935 m. jo vietoje įkurta ***Krasnoarmejskojės*** miesto tipo gyvenvietė, 1939 m. pervadinta į ***Červonoarmejskoję***, o 1966 m. suteiktas miesto statusas ir Vilniansko pavadinimas.

## Šaltiniai
Vondžu

**Vondžu** () – miestas Pietų Korėjoje, 140 km į rytus nuo Seulo, Kangvono provincijoje. Transporto mazgas. Lengvoji, maisto pramonė. Veikia 3 universitetai, keletas muziejų, Todži literatūros parkas ir kultūros centras. Apylinkėse vystomas turizmas (kelionės į kalnus, Čiaksano nacionalinis parkas). Gaminamas tradicinis popierius handži. Veikia JAV karinės bazės.

## Istorija

Vondžu seniau buvo Kangvono krašto sostine. Korėjos karo metu čia vyko nuožmūs mūšiai. 1955 m. Vondžu suteiktas miesto statusas.

## Šaltiniai
Juvencijus Petrulis

**Juvencijus Petrulis** (1936 m. gruodžio 25 d. Žliubų kaime, Kamajų valsčiuje, Rokiškio rajone – 2016 m. lapkričio 7 d.) – mokslinis agronomas, habilituotas biomedicinos mokslų daktaras, profesorius, vienas iš retardantų mokslo Lietuvoje kūrėjų.

## Biografija

1960 m. baigė Lietuvos Žemės ūkio akademiją, 1965 m. jos aspirantūrą. 1960–1962 m. ir 1965–2000 m. – asistentas, vyr. dėstytojas, docentas, vyr. mokslo darbuotojas, profesorius. 1972 m. suteiktas mokslinis docento vardas, 1990 m. – profesoriaus. 1967 m. LŽŪA Mokslo taryboje apgynė žemės ūkio mokslų kandidato disertaciją, 1988 m. Latvijos Žemdirbystės ir žemės ūkio ekonomikos instituto Mokslo taryboje – habil. dr. disertaciją tema: „Retardantų naudojimas intensyviai auginant javus“. 1968 m. stažavosi N. Vavilovo Augalininkystės institute Leningrade, 1975 m. – Maskvos K. Timiriazevo Žemės ūkio akademijoje, 1993 m. – Ch. Vaicmano mokslo institute Rechevote (Izraelis) ir Jeruzalės hebrajų universiteto Žemės ūkio fakultete Rechevote, 1998 m. – Lietuvos maisto institute. 2003–2007 m. Žemės ūkio enciklopedijos mokslinis konsultantas ir per 100 straipsnių autorius.

## Bibliografija

Parašė ir išleido istorines knygas:
* *Gimtasis kaimas* (2001 m.),
* *Profesoriai iš arti* (2002 m.),
* *Dialogas su auditorija* (2003 m.),
* *Mintys iš dienoraščio* (2010 m.).

Mokslinė tyrimų sritis – intensyvios kviečių auginimo technologijos. Paskelbė 180 mokslinių darbų geobotanikos, žemdirbystės, augalininkystės ir cheminės augalų apsaugos klausimais ir per 500 mokslo populiarinimo straipsnių.

* *Retardantai* (mokymo knyga, Kaunas, 1978 m.),
* *Augalininkystė* (vadovėlis, su kitais, Vilnius, 1985 m.),
* *Augalininkystė* (vadovėlis, su kitais, Vilnius, 1995 m.),
* *Kviečiai* (monografija, Vilnius, 1997 m.)

## Šaltiniai

* Žemės ūkio enciklopedija. Vilnius, Mokslo ir enciklopedijų leidybos institutas, 2003, T. II, 257–259 p. Pav.
*
Thiago Alcantara

**Tiagas Alkantara** (*Thiago Alcântara do Nascimento*; g. 1991 m. balandžio 11 d.) – ispanų futbolininkas, žaidžiantis Anglijos Liverpool klube ir Ispanijos rinktinėje.

## Biografija
Gimė Italijoje, tėvai kilę iš Brazilijos. Būdamas 14-likos metų prisijungė prie FC „Barselonos“ jaunimo komandos, kurioje debiutavo 2009 m.

Su Barcelona laimėjo du Ispanijos La Ligos čempiono titulus, UEFA čempionų lygą ir FIFA Pasaulio futbolo klubų taurę. 2013 m. pasirašė 25 mln. € sutartį su Miuncheno Bayern klubu. Su Bayern laimėjo septynis Vokietijos Bundeslyga čempionų titulus, UEFA čempionų lygą. 2020 m.pasirašė 20 mln. £ sutartį su Liverpool klubu.

2011 m. debiutavo šalies rinktinėje. Žaidė 2018 m. pasaulio futbolo čempionatuose, taip pat 2016 m. bei 2020 m. Europos futbolo čempionatuose.

## Karjera
2009 m. būdamas 18-likos metų debiutavo savo pirmajame klube „FC Barcelona“. 2010 m. pelnė pirmąjį įvartį prieš „Racing de Santander“ komandą.

2013 m. liepos 14 d. pasirašė ketverių metų sutartį su Miuncheno „Bayern“ klubu. Per septynis sezonus Bayern klube sužaidė 150 rungtynių ir pelnė 17 įvarčių.

2020 m. pasirašė ketverių metų sutartį 20 mln. £ sutartį su Liverpool klubu. Sužaidė 57 rungtynes ir pelnė 2 įvarčius.

## Dalyvavimas čempionatuose

|}

## Šeima
Tėtis Mazinho buvęs Brazilijos futbolininkas, laimėjęs 1994 m. FIFA pasaulio čempionatą. Motina buvusi tinklinio žaidėja Valéria Alcântara, jaunesnysis brolis Rafinha žaidžia Paris Saint-Germain klube ir Brazilijos rinktinėje.

## Laimėjimai
;FC Barcelona

* La Liga: 2008–09 m, 2009–10 m, 2010–11 m. 2012–13 m.
* Copa del Rey: 2011–12 m.
* Supercopa de España: 2010, 2011 m.
* UEFA Čempionų lyga: 2010–11 m.
* UEFA supertaurė: 2011 m.
* FIFA Pasaulio futbolo klubų taurė: 2011 m.

;Bayern Munich

* Bundesliga: 2013–14, 2014–15, 2015–16, 2016–17, 2017–18, 2018–19, 2019–20
* DFB-Pokal: 2013–14, 2015–16, 2018–19, 2019–20
* DFL-Supercup: 2016, 2017, 2018
* UEFA Čempionų lyga:2019–20
* FIFA Pasaulio futbolo klubų taurė: 2013 m.

;Nacionaliniai

* Jaunimo iki 17 m. Europos čempionato nugalėtojas 2008 m.
* Jaunimo iki 21 m. Europos čempionato nugalėtojas 2011, 2013 m.

;Asmeniniai

* UEFA jaunimo iki 21 m. Auksinio žaidėjo apdovanojimas 2013 m.
* UEFA jaunimo iki 21 m. Sidabrinio batelio apdovanojimas 2013 m.
* Vokietijos Mėnesio įvarčio laureatas 2014 m. sausis.

## Išnašos

## Nuorodos
* SOCCERWAY
* Transfermarkt